open-index/open-wikipedia-markdown huggingface dataset:
Μοχάμαντ Αλί Χαν Ζαντ

Ο **Μοχάμαντ Αλί Χαν Ζαντ,** , (1779) ήταν ο δεύτερος σάχης της δυναστείας των Ζαντ, που κυβέρνησε από τις 6 Μαρτίου 1779 έως τις 19 Ιουνίου 1779.

## Βιογραφία
Ήταν ο πρωτόοτκος γιος τού Καρίμ Χαν. Μετά το τέλος τού πατέρα του το 1779, το Ιράν διαλύθηκε για άλλη μία φορά. Ο ετεροθαλής αδελφός τού Kαρίμ Χαν, Zακί Χαν, ανακήρυξε τον Mοχάμαντ Αλί, τον δεύτερο γιο τού Καρίμ Χαν, που ήταν επίσης γαμπρός του, ως δεύτερο ηγεμόνα της δυναστείας Zαντ. Λίγο αργότερα, ο Αμπόλ-Φαθ Χαν Ζαντ, ο μεγαλύτερος γιος τού Καρίμ Χαν, έγινε ο συγκυβερνήτης. Είχε τρεις συζύγους: την Aνισάχ Σαάντ, την Χαντικά Μορσταϊκού και την Koρισάχ. Ωστόσο, από καμία δεν απέκτησε άρρενες κληρονόμους και μία εκτελέστηκε μετά από κατηγορίες για πορνεία.

Ο Moχάμαντ Αλί απεβίωσε από καρδιακή προσβολή την ίδια χρονιά, που ανέλαβε τον θρόνο, έχοντας βασιλεύσει λιγότερο από 5 μήνες και χωρίς να καταφέρει πολλά. Έτσι ο μεγαλύτερος αδελφός του Aμπόλ-Φαθ Χαν έμεινε μόνος στην εξουσία.

## Πηγές
* 

## Παραπομπές


Κατηγορία:Δυναστεία των Ζαντ
Ισαάκ Αμπεντάνα

Ο **Ισαάκ Αμπεντάνα** (*Isaac Abendana*, περ. 1640-1699) ήταν ο μικρότερος αδελφός του Ιακώβ Αμπεντάνα και έγινε *[[χακάμ]]* (Εβραίος λόγιος) της Ισπανοπορτογαλικής Συναγωγής στο Λονδίνο μετά τον θάνατο του αδελφού του.

Ο Αμπεντάνα μετακόμισε στην Αγγλία πριν από τον αδελφό του, το 1662, και δίδαξε εβραϊκά στο Πανεπιστήμιο του Κέιμπριτζ. Ολοκλήρωσε μια ανέκδοτη λατινική μετάφραση της *[[Μίσνα]]* για το πανεπιστήμιο το 1671.

Όσο ήταν στο Κέιμπριτζ, ο Αμπεντάνα πούλησε εβραϊκά βιβλία στη Βιβλιοθήκη Μπόντλιαν της Οξφόρδης και το 1689 ανέλαβε θέση καθηγητή στο Κολλέγιο Μώντλιν. Στην Οξφόρδη έγραψε μια σειρά εβραϊκών αλμανάκ για χριστιανούς, τα οποία αργότερα συγκέντρωσε και συνέταξε ως *Λόγοι για την εκκλησιαστική και πολιτική τάξη των Εβραίων* (*Discourses on the Ecclesiastical and Civil Polity of the Jews*, 1706). Όπως και ο αδελφός του, διατηρούσε εκτεταμένη αλληλογραφία με κορυφαίους χριστιανούς λόγιους της εποχής του, κυρίως με τον φιλόσοφο Ραλφ Κάντγουορθ, καθηγητή του Κολλεγίου Κράιστς του Κέιμπριτζ.

## Παραπομπές


Κατηγορία:Ραββίνοι
Θερινό Καρδίτσας

Το **Θερινό** είναι οικισμός της Θεσσαλίας και της Περιφερειακής Ενότητας Καρδίτσας.

## Γεωγραφικά - Ιστορικά στοιχεία
Το Θερινό βρίσκεται στις ανατολικές πλαγιές του βουνού Μάραθος σε υψόμετρο 870 μέτρων ενώ απέχει περίπου 12 χλμ. (οδικά) Δ. από το Ανθηρό (έδρα του δήμου) και 66 χλμ. Δ. από την Καρδίτσα. Ως ξεχωριστός οικισμός αναφέρεται, μετά την ενσωμάτωση της Θεσσαλίας, το 1883 με την παλιά του ονομασία από την περίοδο της Τουρκοκρατίας, ως *Γλογοβίτσα* στο ΦΕΚ 126Α - 02/04/1883 να προσαρτάται στον δήμο Αργιθέας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας ενώ τψο 1957 μετονομάστηκε με το ΦΕΚ 119Α - 03/07/1957 σε Θερινό.  Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, μαζί με την Λεύκα και τον Ξηρόκαμπο αποτελούν την κοινότητα Θερινού που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 56 κάτοικοι. Οι απογραφές πληθυσμού μετά τον Β' Παγκόσμιο Πόλεμο είναι: 

*μαζί με τους οικισμούς Λεύκα και Ξηρόκαμπος

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Αμπόλ-Φαθ Χαν Ζαντ

Ο **Aμπόλ-Φαθ Χαν Ζαντ,** , (1755/17561787) ήταν ο τρίτος *[[σάχης]]* της δυναστείας των Ζαντ, που κυβέρνησε από τις 6 Μαρτίου 1779 έως τις 22 Αυγούστου 1779.

## Βιογραφία
Μετά το τέλος τού Καρίμ Χαν το 1779, εμφανίστηκαν δύο φατρίες: η μία υποστήριξε τον Aμπόλ-Φαθ Χαν, η άλλη τον μικρότερο αδελφό του Moχάμαντ Αλί. Και οι δύο ήταν ακόμη παιδιά, και ήταν πιόνια στο παιχνίδι της εξουσίας. Ο ετεροθαλής αδελφός τού Καρίμ Χαν, ο Ζακί Χαν, κατάφερε να ανακηρύξει τον Μοχάμαντ Αλί, τον δικό του γαμπρό, ως σάχη της δυναστείας των Ζαντ, αλλά αμέσως μετά έκανε επίσης τον Αμπόλ-Φαθ από κοινού κυβερνήτη τού Ιράν. Τόσο ο Moχάμαντ Αλί, όσο και ο Aμπολ-Φαθ είχαν μόνο ονομαστική εξουσία κατά τη διάρκεια της βασιλείας τους, καθώς ο θείος τους Ζακί Χαν ήταν ο ισχυρός κύριος της κυβέρνησης. Ο αμφιθαλής αδελφός τού Καρίμ Χαν, ο Σαντέκ Χαν Ζαντ, είχε φύγει από τη Σιράζ, την τότε πρωτεύουσα, και συγκέντρωνε στρατό στο Κερμάν, φαινομενικά για να υποστηρίξει τον Αμπόλ-Φαθ Χαν. Ο Ζακί Χαν είχε μάλιστα φυλακίσει τον Αμπόλ-Φαθ.

Για να προσθέσουμε στην πολιτική ταραχή, αμέσως μετά το τέλος τού Καρίμ Χαν, ο πρίγκιπας των Κατζάρ Αγκά Μοχάμαντ Χαν -που μέχρι τότε ήταν όμηρος στο Σιράζ, προκειμένου να αποτραπεί το ξεκίνημα πολέμου μεταξύ των Καζάρ (που εξακολουθούσαν να κυριαρχούν στον Βορρά της χώρας) και των Ζαντ- διέφυγε αμέσως και έφτασε στο προπύργιό του στο Μαζαντράν. Στη συνέχεια, ανέλαβε τη διοίκηση της φυλής του στο Ασταραμπάντ και διακήρυξε την ανεξαρτησία του από τον σάχη των Ζαντ. Για να αντιμετωπίσει αυτή την κίνηση, ο Zακί Χαν έστειλε τον ιρανικό στρατό υπό τη διοίκηση τού ανιψιού του, Aλί-Μοράντ Χαν εναντίον τού άρχοντα των Κατζάρ. Σύντομα όμως φάνηκε, ότι ο Αλί-Μοράντ Χαν είχε επαναστατήσει εναντίον του: ο Αλί-Μοράντ κατέλαβε το Ισπαχάν. Από την άλλη, ο Ζακί Χαν είχε επιβάλει υψηλούς φόρους στους ιδιοκτήτες και θανάτωνε και βασάνιζε, όποιον αντιστεκόταν. Στη συνέχεια ο δικός του στρατός, μη αντέχοντας την ωμότητα τού Ζακί Χαν, επαναστάτησε και τον σκότωσε, καθώς βάδιζε στο Ισπαχάν, στις 6 Ιουνίου 1779.

Εν τω μεταξύ, ο άλλος θείος τού Aμπόλ-Φαθ, ο Σαντέκ Χαν, είχε τότε επιστρέψει στο Σιράζ από το Κερμάν με στρατό. Όταν έλαβε την είδηση τού τέλους τού Ζακί Χαν, στις 19 Ιουνίου 1779, ανακήρυξε τον Αμπόλ-Φαθ μοναδικό επίσημο σάχη τού Ιράν. Ο Σαντέκ Χαν κατείχε την πραγματική εξουσία, ενώ ο Aμπόλ-Φαθ, σύμφωνα με τις περισσότερες μαρτυρίες, ήταν ικανοποιημένος με μία ζωή απολαύσεων και δεν συμμετείχε στη διοίκηση της Αυτοκρατορίας. Ωστόσο, αυτή η κατάσταση δεν ταίριαζε στον Σαντέκ Χαν για πολύ. Μόνο δύο μήνες μετά την ενθρόνιση τού Αμπόλ-Φαθ, στις 22 Αυγούστου 1779, ο Σαντέκ Χαν τον καθαίρεσε και αντ' αυτού ανακηρύχθηκε σάχης. Ο Aμπόλ-Φαθ τυφλώθηκε, είτε με εντολή τού Σαντέκ-Χαν, είτε δύο χρόνια αργότερα, όταν το Σιράζ έπεσε στον Aλί-Μοράντ Χαν. Απεβίωσε το 1787, σε ηλικία 32 ετών.

## Πηγές
* 
* 
* Encyclopedia Iranica, "Abu’l-Fath Khan Zand"
* Rulers of Iran
* *Iranology* - History of Iran, Part XIII: Afshar and Zand Dynasties https://web.archive.org/web/20060221110309/http://www.iranologie.com/history/history13.html

Κατηγορία:Δυναστεία των Ζαντ
Αλί-Μοράντ Χαν Ζαντ

Ο **Αλί-Μοράντ Χαν Ζαντ** (απεβ. το 1785) είναι ο πέμπτος σάχης της δυναστείας των Ζαντ τού Ιράν, και βασίλευσε από τις 15 Μαρτίου 1781 έως τις 11 Φεβρουαρίου 1785.

## Βιογραφία
Μετά το τέλος τού Kαρίμ Χαν Ζαντ, ο Αγκά Moχάμαντ Χαν Κατζάρ, ο οποίος ήταν όμηρος -ενόψει της αποτροπής ενός πολέμου μεταξύ των φυλών Κατζάρ στη βόρεια Περσία και των Zαντ- δραπέτευσε αμέσως και έφτασε στο Mαζανταράν. Στη συνέχεια, ανέλαβε τη διοίκηση της φυλής του στο Αστραμπάντ και διακήρυξε την ανεξαρτησία του από τον σάχη των Ζαντ. Ως εκ τούτου, ο Zακί Χαν Ζαντ έστειλε τον περσικό στρατό υπό τη διοίκηση τού ανιψιού του, Aλί-Μοράντ Χαν εναντίον τού άρχοντα των Κατζάρ.

Ο Aλί-Μοράντ Χαν Ζαντ έλαβε την εξουσία επί τού περσικού στρατού για να καταστρέψει τις φυλές των Κατζάρ στον βορρά, αλλά πρόδωσε τον Aμπόλ-Φαθ Χαν Ζαντ και τον άφησε ανυπεράσπιστο στην πρωτεύουσα για να σκοτωθεί από τον Σαντέκ Χαν Ζαντ. Στη συνέχεια ο Αλί-Μουράντ κατέλαβε το Ισπαχάν. Επέβαλε υψηλούς φόρους στους ανθρώπους και βασάνιζε και σκότωνε όποιον αρνιόταν. Τελικά στις 14 Μαρτίου 1781 κατέλαβε το Σιράζ και σκότωσε τον Σαντέκ Χαν και κάθισε στον θρόνο. Ο Μοράντ συνέχισε τον πόλεμο με τον Αγκά Μοχάμεντ Χαν Κατζάρ και δημιούργησε στρατό, επιτρέποντας στον γιο τού εξαδέλφου του, τον Ροστάμ, να τον διοικήσει. Ο Ροστάμ πήγε αυτόν τον στρατό στην επαρχία Μαζανταράν, όπου πολέμησε εναντίον ενός στρατού των Κατζάρ υπό τη διοίκηση τού Τζαφάρ Κουλί Χαν. Ωστόσο ο Ροστάμ έχασε γρήγορα τη μάχη και αναγκάστηκε να υποχωρήσει πίσω στον νότο. 

Ο Aλί-Μοράντ Χαν κυβέρνησε μέχρι το 1785, όταν ανατράπηκε από τον γιο τού Σαντέκ, Τζαφάρ.

## Πηγές

* 

## Εξωτερικοί σύνδεσμοι
* Κυβερνήτες του Ιράν

## Βιβλιογραφικές αναφορές

Κατηγορία:Δυναστεία των Ζαντ
Σαγιέντ Μοράντ Χαν

[αριστερά|μικρογραφία|201x201εσ| Ο βασιλιάς [Αλί-Μοράντ Χαν Ζαντ|Aλί Μοράντ Χαν Ζαντ (κέντρο), στην αυλή του δίπλα σε μία ανώνυμη πριγκίπισσα (αριστερά) και τον γιο του πρίγκιπα **Σαγιέντ Μοράντ Χαν** (δεξιά).]]

Ο **Σαγιέντ Μοράντ Χαν**, ήταν *[[σάχης]]* τού Ιράν, που βασίλευσε από τις 23 Ιανουαρίου 1789 έως τις 10 Μαΐου 1789. Ήταν ο όγδοος βασιλιάς της δυναστείας των Ζαντ. Η σύντομη βασιλεία του είναι ενδεικτική τού αδίστακτου και βάναυσου αγώνα για την εξουσία, που κυριάρχησε μεταξύ των μελών της οικογένειας Zαντ μετά το τέλος τού Kαρίμ Χαν Ζαντ το 1779.

## Βιογραφία
Ήταν μέλος της αυλής τού προκατόχου του, Τζαφάρ Χαν, στην πρωτεύουσα Zαντ τού Σιράζ. Ήταν προφανώς η συμπεριφορά τού Τζαφάρ Χαν προς τον Σαγιέντ Μουράντ Χαν, που οδήγησε τον τελευταίο να σχεδιάσει την ανατροπή τού βασιλιά. Ο Σαγιέντ Μουράντ Χαν ήταν κυβερνήτης τού Σιράζ, αλλά αργότερα περιορίστηκε με την οικογένειά του και, σύμφωνα με μία αναφορά, ξυλοκοπήθηκε κατόπιν εντολής τού Τζαφάρ Χαν σε μία προσπάθεια να τον αναγκάσουν να αποκαλύψει τα πλούτη του. 

Το 1789 μία ομάδα ατόμων, με επικεφαλής τον Σαγιέντ Μοράντ Χαν συνωμότησαν για να δηλητηριάσουν τον Τζαφάρ Χαν. Μία σκλάβα χρησιμοποιήθηκε για να πραγματοποιήσει τις επιθυμίες τους. Ο Σαγιέντ Μοράντ Χαν και οι οπαδοί του νίκησαν τον εξασθενημένο σάχη, σκοτώνοντάς τον και πετώντας το κεφάλι του από την ακρόπολη.

Μετά τη δολοφονία τού Τζαφάρ Χαν, ο Σαγιέντ Μοράντ έγινε σάχης τού Ιράν. Ο γιος τού Τζαφάρ Χαν, ο Λοτφ Αλί Χαν, βάδισε στη συνέχεια στο Σιράζ, όπου ήταν δημοφιλής μεταξύ τού λαού. Ο Σαγιέντ Μοράντ Χαν άντεξε για λίγο στην ακρόπολη της πόλης, αλλά αφού βασίλευσε για λιγότερο από 4 μήνες, αναγκάστηκε να παραδοθεί και εκτελέστηκε. Ο Λοτφ Αλί Χαν τον είχε διαδεχθεί στις 10 Μαΐου 1789.

## Βιβλιογραφικές αναφορές

## Πηγές
* Perry, John R., *Karim Khan Zand A History of Iran 1747-1779* ,, Παν. of Chicago Press, 1979, σελ. 299
* Waring, Edward Scott, "A Tour to Sheeraz by the Route of Kazroon and Feerozabad",, Elibron Classics, 2005.

## Εξωτερικοί σύνδεσμοι
* Κυβερνήτες του Ιράν

Κατηγορία:Δυναστεία των Ζαντ
Ακμπάρ Χαν Ζαντ

Ο **Aκμπάρ Χαν Ζαντ**, , ήταν ένας Ιρανός πρίγκιπας από τη δυναστεία των Ζαντ, ο οποίος έπαιξε ενεργό -αλλά φαύλο- ρόλο στην μεταξύ συγγενών σύγκρουση εξουσίας, που έλαβε χώρα μετά το τέλος τού Καρίμ Χαν Ζαντ το 1779.

Ήταν γιος τού Ζακί Χαν Ζαντ. Τον Καρίμ Χαν διαδέχθηκε ο πρωτότοκος γιος του Αμπόλ-Φαθ Χαν, όμως ο Ζακί Χαν κατάφερε να επιβάλει τον δευτερότοκο Μοχάμαντ Αλί Χαν, που ήταν γαμπρός του. Σε αυτό αντέδρασε ο θείος τού Αμπόλ-Φαθ, ο Σαντέκ Χαν και ο ανιψιός τού Ζακί Χαν, ο Αλί Μοράντ Χαν. Στην προσπάθειά του να αντιμετωπίσει τον ανιψιό του, ο Ζακί Χαν σκοτώθηκε.

Τη βασιλεία διεκδίκησαν οι Σαντέκ Χαν και Αλί Μοράντ Χαν. Ο Ακμπάρ Χαν προσπάθησε να ακολουθήσει τη σταδιοδρομία και τις φιλοδοξίες τού πατέρα του, αλλά ο Τζαφάρ Χαν, γιος τού Σαντέκ Χαν, τον τύφλωσε και τον σκότωσε το 1782 και έγινε σάχης.

## Πηγές
* 
* 
* 
* 
* 

Κατηγορία:Δυναστεία των Ζαντ
Περιβόλι Καρδίτσας

To **Περιβόλι** είναι οικισμός της Καλής Κώμης στη Θεσσαλία και την Περιφερειακή Ενότητα Καρδίτσας, o οποίος βρίσκεται στα δυτικά όρια με την Περιφερειακή Ενότητα Άρτας. Είναι κτισμένο στις βορειοδυτικές πλαγιές του βουνού Προφήτη Ηλία σε υψόμετρο 660 μέτρων ενώ απέχει περίπου 11 χλμ. Δ.-ΒΔ. από το Ανθηρό (έδρα του δήμου) και 84 χλμ. Δ. από την Καρδίτσα. Το χωριό αναφέρεται επίσημα για πρώτη φορά ως ξεχωριστός οικισμός με την παλιά ονομασία *Κρανιές* το 1928 να προσαρτάται στην τότε κοινότητα Μολεντζικού και το 1940 να καταργείται. Αναφέρεται ξανά το 1961 να απογράφεται ως *Κρανιά* στην κοινότητα Καλής Κώμης και το 1962 με το ΦΕΚ 89Α - 11/06/1962 να μετονομάζεται σε Περιβόλιον. Σύμφωνα με το  Πρόγραμμα «Καλλικράτης», μαζί με την Γραβιά και την Καλή Κώμη, αποτελούν την κοινότητα Καλής Κώμης που υπάγεται στη δημοτική ενότητα Αργιθέας του Δήμου Αργιθέας ενώ σύμφωνα με την απογραφή του 2011 απογράφησαν 26 κάτοικοι. Οι απογραφές πληθυσμού είναι:

## Παραπομπές


Κατηγορία:Δήμος Αργιθέας
Κατηγορία:Χωριά της περιφερειακής ενότητας Καρδίτσας
Μαξ Σατς-Άνιν

O **Μαξ Ούριεβιτς Σατς-Άνιν** (, , 22 Ιουνίου 1885, Γιαουνελγκάβα, Λετονία - 10 Ιανουαρίου 1975, Ρίγα, Λετονική ΣΣΔ, ΕΣΣΔ) ήταν Σοβιετικός και Λετονός καθηγητής νομικής, εξέχουσα προσωπικότητα του εβραϊκού εργατικού κινήματος και του πολιτισμού, δημοσιογράφος, ιστορικός, φιλόσοφος, κριτικός λογοτεχνίας και παιδαγωγός. Συνολικά δημοσίευσε περίπου 300 έργα για τη νομολογία, την κοινωνιολογία, την κοινωνική ιστορία, τη φιλοσοφία, τη λογοτεχνία και την κριτική του θεάτρου.

## Βιογραφία
Γεννήθηκε στις 22 Ιουνίου 1885 στην οικογένεια του Εβραίου φαρμακοποιού Ούρι Σατς.

Μετά την αποφοίτησή του από το κλασικό γυμνάσιο Γιελγκάβα το 1905, σπούδασε στη Νομική Σχολή του Πανεπιστημίου της Αγίας Πετρούπολης, αλλά το 1906 εκδιώχθηκε για επαναστατικές δραστηριότητες από τη Ρωσική Αυτοκρατορία. Συνέχισε τις σπουδές του στο Πανεπιστήμιο της Βέρνης, αποφοιτώντας το 1908 με διδακτορικό στη Νομική. Έζησε στη Γενεύη, το Παρίσι, το Βερολίνο και τη Βιέννη, ασχολήθηκε με τη δημοσιογραφία. Η διατριβή του για το δίκαιο των λαών δημοσιεύτηκε στη Ρίγα το 1910 με το ψευδώνυμο *Μαξίμ Άνιν*. Μετά τη λήξη της θητείας της διοικητικής εξορίας, επέστρεψε στη Ρωσική Αυτοκρατορία το 1911. Για να μπορέσει να εργαστεί ως δικηγόρος, έδωσε εξετάσεις και υπερασπίστηκε ξανά τη διατριβή του.

Κατά τη διάρκεια του Εμφυλίου Πολέμου στη Ρωσία, στα τέλη του 1919, επέστρεψε στη Λετονία, οργάνωσε μια μαρξιστική λέσχη και τον εκδοτικό οίκο βιβλίων "*Αρμπέτερ-Χέιμ*", ως κάλυψη για τις αντικυβερνητικές δραστηριότητες του Κομμουνιστικού Κόμματος Λετονίας. Δημοσίευσε φυλλάδια στα Γίντις για διάφορα οικονομικά και κοινωνιολογικά θέματα.

Το 1928 έχασε την όρασή του.

Κατά τον Β' Παγκόσμιο Πόλεμο, μετά την κατάληψη της Λετονίας το 1940, οργάνωσε την κομμουνιστική εφημερίδα "*Καμφ*" και το περιοδικό "*Ουφμπόι*". Μετά την εισβολή των γερμανικών στρατευμάτων στη Λετονία, κατέφυγε στη Ρωσία και το Καζακστάν, όπου διετέλεσε καθηγητής νομικής στα πανεπιστήμια της Μόσχας και της Αλμά-Ατά. Μετά το τέλος του πολέμου επέστρεψε στη Λετονία. Συνελήφθη στις 18 Φεβρουαρίου 1953, μαζί με τη σύζυγό του, αλλά αποφυλακίστηκε στις 25 Απριλίου του ίδιου έτους.

Πέθανε στη Ρίγα στις 10 Ιανουαρίου 1975. Τάφηκε στο Εβραϊκό Νεκροταφείο Σμέρλι.

## Οικογένεια
Σύζυγος του ήταν η Φαΐνα Σαμόιλοβνα Ροζενμπέργκ (1 Μαΐου 1898 - 16 Μαρτίου 1984).

Κόρη του ήταν η Λετονή πολιτικός, δικηγόρος και συγγραφέας Ρούτα Μάξοβνα Σατς-Μαριάς (1927-2016).

## Παραπομπές


Κατηγορία:Σοβιετικοί νομικοί
Κατηγορία:Λετονοί νομικοί
Κατηγορία:Σοβιετικοί ιστορικοί
Κατηγορία:Λετονοί ιστορικοί
Κατηγορία:Σοβιετικοί φιλόσοφοι
Κατηγορία:Λετονοί φιλόσοφοι
Μάρκος Πάλλης

Ο **Μάρκος Πάλλης** (Marco Pallis, 1895-1989) ήταν Άγγλος συγγραφέας και ορειβάτης ελληνικής καταγωγής. 

Γεννήθηκε στο Λίβερπουλ από εύπορους γονείς. Ο πατέρας του Αλέξανδρος ασχολείτο με το εμπόριο ενώ η μητέρα του καταγόταν από την οικογένεια Ράλλη. Ο Μάρκος σπούδασε στη Βρετανία και συμμετείχε με τον Ελληνικό στρατό στους Βαλκανικούς πολέμους το 1912 και με τον Βρετανικό στρατό στον Α' Παγκόσμιο Πόλεμο την περίοδο 1916-1918. Οργάνωσε δύο ορειβατικές αποστολές στα Ιμαλάια, το 1933 και το 1936, όταν ήρθε σε επαφή με τον Θιβετιανό Βουδισμό. Έγραψε για θέματα πνευματικής αναζήτησης ενώ συνέθεσε και μουσικά έργα.

## Έργα μεταφρασμένα στα Ελληνικά

* *Το πρόβλημα του κακού και άλλες μελέτες*, εκδόσεις Πεμπτουσία, 1992.
* *Ο γάμος της σοφίας και της μεθόδου*, εκδόσεις Πεμπτουσία, 1994.

## Παραπομπές


## Εξωτερικοί σύνδεσμοι

* The Eightfold Life of Marco Pallis (1895 - 1989) by Alexander Maitland (στα Αγγλικά)

Κατηγορία:Άγγλοι ελληνικής καταγωγής
Κατηγορία:Απόφοιτοι του Πανεπιστημίου του Λίβερπουλ
Αλπ Αρσλάν ιμπν Μαχμούντ

Ο **Αλπ Αρσλάν ιμπν Μαχμούντ** ήταν ηγεμόνας της Μοσούλης από το 1127-1146. Ως γιος τού Μαχμούτ Β΄, διορίστηκε κυβερνήτης της Μοσούλης το 1127 με αταμπέγκ τον Ζενγκί. Ενώ ήταν κυβερνήτης μόνο κατ' όνομα, ο Aλπ φιλοδοξούσε να αντικαταστήσει τον Γκιγιάτ αντ-Ντιν Μασούντ ως σουλτάνο μετά το τέλος του. Το 1145 ο Αλπ συνωμότησε για να σκοτώσει τον αναπληρωτή τού Zενγκί, Nασίρ αλ-Ντιν Τζακάρ και να πάρει τον έλεγχο της Μοσούλης. Ο συν-συνωμότης του ήταν πιθανότατα ο Φαρούκ-Σαχ ιμπν Μαχμούντ, ο οποίος παρείχε διαβεβαιώσεις ότι ο στρατός θα υποστήριζε τον Aλπ. Ο Nασίρ σκοτώθηκε από τον Aλπ, τον Φαρούκ ή τους οπαδούς τους (σύμφωνα με διαφορετικές πηγές) και το κεφάλι του πετάχτηκε προς τις δυνάμεις του Zενγκί. *Ο καντί Τατζ αλ-Ντιν Γιαχά ιμπν Σαχραζουρί* ενθάρρυνε τον Aλπ να πάρει τον έλεγχο της ακρόπολης στη Μοσούλη, συνοδεύοντάς τον εκεί, όπου ο ίδιος και οι οπαδοί του συνελήφθησαν από πιστούς Zενγκί. Ο Zενγκί έστειλε τον διοικητή του Zαΐν-αντ-Ντιν Αλί Κουτσούκ για να ελέγξει την κατάσταση. Οι συνωμότες εκτελέστηκαν και ο Αλπ κρατήθηκε κοντά στον Ζενγκί μέχρι το τέλος του το 1146. Στη συνέχεια, ο Aλπ Αρσλάν αντικαταστάθηκε από τον γιο τού Zενγκί, Σαΐφ αντ-Ντιν Γκαζί Α΄, ο οποίος τον έβαλε στη φυλακή.

## Βιβλιογραφικές αναφορές
* Baldwin, Marshall W., and Setton, Kenneth M, *A History of the Crusades: Volume One, The First Hundred Years*, The University of Wisconsin Press, Madison, 1969, σελ. 461-62 ( σε απευθείας σύνδεση )
* Runciman, Steven, *A History of the Crusades, Volume Two: The Kingdom of Jerusalem and the Frankish East, 1100-1187*, Cambridge University Press, Λονδίνο, 1952, σελ. 181-82, 237, 239
* Gibb, NAR, Editor, *The Damascus Chronicle of the Crusades.* *Εξαγωγή και μετάφραση από το Chronicle of ibn al-Qalānisi*, Luzac & Company, Λονδίνο, 1932
* Richards, DS, Editor, *The Chronicle of Ibn al-Athir,* Ashgate Publishing, Farnham, UK, 2010
* Taef El-Azhari, *Zengi and the Muslim Response to the Crusades*, Routledge, Abington, UK, 2006

Κατηγορία:Σελτζούκοι Τούρκοι
Μουχάμαντ Β΄ ιμπν Μαχμούντ

Ο **Μουχάμαντ Β΄ ιμπν Μαχμούντ** (1128–1159) ήταν σουλτάνος της αυτοκρατορίας των Σελτζούκων από το 1153 έως το 1159. Ήταν γιος τού Μαχμούντ Β΄ και αδελφός τού Μαλίκ-Σαχ Γ΄. Η *[[Η Ιστορία του Κέμπριτζ του Ιράν|Ιστορία τού Κέιμπριτζ για το Ιράν]]* σημειώνει, ότι ο σουλτάνος Μουχάμαντ «προσπάθησε δυναμικά να αποκαταστήσει την ολισθηρή εξουσία της δυναστείας του στο Ιράκ». 

## Βιογραφία
Μεγάλωσε στο Φαρς μαζί με τον αδελφό του Mαλίκ-Σαχ Γ΄. Το 1148, ο θείος τους σουλτάνος Γκιγιάχ αντ-Ντιν Μασούντ, ο οποίος δεν είχε κληρονόμους και βρισκόταν σε αδύναμη θέση, διόρισε τον Mαλίκ-Σαχ Γ΄ ως κληρονόμο και τού έδωσε σε γάμο την κόρη του. Στις 13 Σεπτεμβρίου 1152, ο Mασούντ απεβίωσε στο Χαμαντάν και ο Mαλίκ-Σαχ Γ΄ ανέβηκε στον θρόνο. Το 1153 ο Μουχάμαντ, που βρισκόταν τότε στο Χουζεστάν, βάδισε προς το Ιράκ και καθαίρεσε τον αδελφό του Μαλίκ-Σαχ Γ΄ από το θρόνο των Σελτζούκων και ανέβηκε ο ίδιος στον θρόνο.  Εν τω μεταξύ, οι εξεγερμένοι Αββασίδες υπό τον χαλίφη αλ-Μουκταφί συνέλαβαν τους Τούρκους τού Ιράκ και το 1155 υποστήριξαν έναν αντίπαλο διεκδικητή τού θρόνου, τον Σουλεϊμάν-Σάχ. Επιπλέον, ο αλ-Μουκταφί έστειλε επίσης στρατό για να κατακτήσει το Τζιμπάλ, αλλά ο στρατός ηττήθηκε από τον Μουχάμαντ.   Το 1157, ο Μουχάμαντ βάδισε προς την πρωτεύουσα των Αβασιδών της Βαγδάτης με στρατό 30.000 ανδρών, ενώ ο σύμμαχός του των Ζανγκίδών Κουτμπ αντ-Ντιν Μαβντούντ βάδισε από τη Μοσούλη για να καταλάβει τις επαρχίες τού Χαλιφάτου στο Κεντρικό Ιράκ. Στις 12 Ιανουαρίου, ο Μωάμεθ έφτασε στα τείχη της δυτικής Βαγδάτης.

## Οικογένεια

## Βιβλιογραφικές αναφορές

## Πηγές
* 

Κατηγορία:Σελτζούκοι Σουλτάνοι
Μαλίκ-Σαχ Γ΄

Ο **Mαλίκ-Σαχ Γ΄** (απεβ. το 1160  ) κυβέρνησε ως σουλτάνος της μεγάλης Σελτζουκικής αυτοκρατορίας από το 1152 &#x2013; το 53. 

## Βιογραφία
Ήταν γιος τού Μαχμούντ Β΄ τού μεγάλου Σελτζούκου. Το 1153 καθαιρέθηκε και τον διαδέχθηκε ο αδελφός του, Μουχάμαντ. Μετά το τέλος του το 1160, ο γιος τού Μαχμούντ κρατήθηκε στο Ιστάχρ από τους Σαλγκουρίδες ως αντίπαλος διεκδικητής τού θρόνου των Σελτζούκων. 

## Βιβλιογραφικές αναφορές

Κατηγορία:Σελτζούκοι Σουλτάνοι
Τογκρούλ Γ΄

Ο **Toγκρούλ Γ΄,** , (απεβ. το 1194) ήταν ο τελευταίος σουλτάνος της μεγάλης Σελτζουκικής αυτοκρατορίας και ο τελευταίος Σελτζούκος σουλτάνος τού Ιράκ. Ο μεγάλος του θείος σουλτάνος Γκιιάτ αντ-Ντιν Μασούντ ( 1134–1152) είχε διορίσει τον Σαμς αντ-Ντιν Ελντιγκούζ ( 1135/36–1175) ως αταμπέγκ τού ανιψιού του Aρσλάν-Σαχ,  γιού τού αδελφού του Tογκρούλ Β΄ και μετέφερε το Aράν στην κατοχή τού ανιψιού του ως ικτά το 1136. Ο Eλντιγκούζ τελικά νυμφεύτηκε τη Mουμίνα Χατούν, χήρα τού Τογκρούλ Β΄, και οι γιοι του Nουσράτ αλ-Ντιν Μουχάμαντ Παχλαβάν και Κιζίλ Αρσλάν Ουτμάν ήταν έτσι ετεροθαλείς αδελφοί τού Αρσλάν-Σαχ. Αλλά, παρά τους στενούς δεσμούς με το βασιλικό οίκο των Σελτζούκων, ο Ελντιγκούζ είχε παραμείνει σε απόσταση από τη βασιλική πολιτική,  επικεντρώνοντας στην απόκρουση των Γεωργιανών και στην εδραίωση της εξουσίας του. Το 1160 ο σουλτάνος Σουλεϊμάν-Σαχ ονόμασε τον Αρσλάν-Σαχ κληρονόμο του και τον έκανε κυβερνήτη τού Αράν και τού Αζερμπαϊτζάν, φοβούμενος τη δύναμη τού Ελντιγκούζ. 

## Η κατάσταση της Αυτοκρατορίας το 1160
δεξιά|μικρογραφία|400x400εσ| Διάλυση της Μεγάλης Αυτοκρατορίας των Σελτζούκων 1077-1160

## Βασιλεία τού Αρσλάν Σαχ Β΄

## Βασίλευσε ως σουλτάνος

## Γεγονότα ετών 1187-1190

## Γεγονότα ετών 1192 - 1194

### Εκεχειρία με τον Σαχ Τεκίς

## Σπάζοντας την εκεχειρία

## Μάχη τού Ρέι

## Εκτίμηση

## Οικογένεια

## Βιβλιογραφικές αναφορές
 

Κατηγορία:Σελτζούκοι Σουλτάνοι
Τογκρούλ Β΄

Ο **Tογκρούλ/Τουγκρίλ Β΄** ( 1109 – Οκτώβριος–Νοέμβριος 1134) ήταν ο Σελτζούκος σουλτάνος τού Περσικού Ιράκ για λίγο το 1132. Διατήρησε την εξουσία μέσω της υποστήριξης τού θείου του, τού βασικού Σελτζούκου σουλτάνου Aχμάντ Σαντζάρ (βασ. 1118–1157 ). Όταν ο τελευταίος έφυγε για την Υπεροξιανή για να καταστείλει μία εξέγερση το 1132, ο Tογκρούλ Β΄ έχασε το Ιράκ από τον αντίπαλό του και αδελφό του Γκιιάτ αντ-Ντιν Μασούντ. Ο Τογχρούλ Β' κατέφυγε για λίγο στην επικράτεια τού Μπαμπαντίδη *[[ισπαχμπάντ]]* (ηγεμόνα) Αλί Α΄ (βασ. 1118–1142 ) στο Mαζανταράν, όπου έμεινε καθ’ όλη τη διάρκεια τού χειμώνα τού 1132–1133. Στη συνέχεια κατέλαβε την πρωτεύουσα Χαμαντάν, αλλά αρρώστησε και απεβίωσε κατά την άφιξή του στην πρωτεύουσα, τον Οκτώβριο/Νοέμβριο του 1134. Ο Τογκρούλ Β΄ επέζησε από τον γιο του Αρσλάν, ο οποίος ανατράφηκε από τον *[[Ατάμπεης|αταμπέγκ]]* Ελντιγκούζ, ο οποίος τον εγκατέστησε στον θρόνο το 1161. 

## Οικογένεια
Μία από τις συζύγους του ήταν η αδελφή τού Iζ αλ-Ντιν Χασάν Κιπτσάκ,  ενός από τους ισχυρούς εμίρηδες της εποχής. Παντρεύτηκαν το 1188-9.  Μία άλλη σύζυγος ήταν η Mουμινά Χατούν.  Ήταν η μητέρα τού γιου του:
* Aρσλάν-Σαχ, πατέρα τού:
** Τογκρούλ Γ΄. 

Μετά το τέλος τού Τογχρούλ Β΄, ο σουλτάνος Γκιιάτ αντ-Ντιν Μασούντ την έδωσε στον Σαμ αλ-Ντιν Ελντιγκούζ. Την πήγε στο Μπαρντά. Μαζί του απέκτησε δύο γιους, τον αταμπέγκ Μουχάμαντ Τζαχάν Παχλαβάν και τον αταμπέγκ Κιζίλ Αρσλάν.  Η μοναχοκόρη του παντρεύτηκε τον Τζαλάλ αλ-Ντιν Μανγκουμπιρνί. 

## Βιβλιογραφικές αναφορές

## Πηγές
* Bosworth, Clifford Edmund (1968). "The Political and Dynastic History of the Iranian World (A.D. 1000–1217)". In Boyle, John Andrew (ed.). The Cambridge History of Iran, Volume 5: The Saljuq and Mongol Periods. Cambridge: Cambridge University Press. pp. 1–202. ISBN 0-521-06936-X.
* Bosworth, C. Edmund (1994). "Dargazīnī". In Yarshater, Ehsan (ed.). Encyclopædia Iranica, Volume VII/1: Dārā(b)–Dastūr al-Afāżel. London and New York: Routledge & Kegan Paul. pp. 33–34. ISBN 978-1-56859-019-6.
* 
* 

Κατηγορία:Σελτζούκοι Σουλτάνοι
Μάγκι Ράιλι

Η **Μάγκι Ράιλι** (*Maggie Reilly*, 15 Σεπτεμβρίου 1956) είναι Σκωτσέζα τραγουδίστρια.

Είναι περισσότερο γνωστή για τις συνεργασίες της με τον συνθέτη Μάικ Όλντφιλντ. Πιο συγκεκριμένα, ερμήνευσε τα τραγούδια του "Family Man", "Moonlight Shadow", "To France" και "Foreign Affair", τα οποία έγιναν όλα διεθνείς επιτυχίες στις αρχές της δεκαετίας του 1980. Το 1992 κυκλοφόρησε το πρώτο της σόλο άλμπουμ, "Echoes", από το οποίο τα σινγκλ "Everytime We Touch", "Tears in the Rain" και "Wait" ήταν τα πιο επιτυχημένα.

## Παραπομπές


Κατηγορία:Σκωτσέζοι τραγουδιστές
Κατηγορία:Τραγουδιστές ποπ
Τζάκομο Ρασπαντόρι

Ο **Τζάκομο Ρασπαντόρι** (*Giacomo Raspadori*, 18 Φεβρουαρίου 2000) είναι Ιταλός επαγγελματίας ποδοσφαιριστής που αγωνίζεται ως επιθετικός για την Αταλάντα και την εθνική Ιταλίας.

## Καριέρα
### Σε συλλόγους
Ξεκίνησε την καριέρα του από την ομάδα νέων της Σασσουόλο και το 2018 υπέγραψε με τον σύλλογο επαγγελματικό συμβόλαιο. Το καλοκαίρι του 2022 παραχωρήθηκε δανεικός στη Νάπολι, κατέκτησε το πρωτάθλημα και το 2023 έγινε παίκτης της.

### Στην εθνική ομάδα
Με την εθνική ομάδα της Ιταλίας έκανε το ντεμπούτο του τον Ιούνιο του 2021 σε φιλικό αγώνα με την Τσεχία. Ήταν στο ρόστερ της ομάδας στο Euro 2020, στο οποίο η Ιταλία κατέκτησε το τρόπαιο. Τον Ιούλιο του 2021 απονεμήθηκε σε αυτόν και σε όλη την ομάδα το Τάγμα της Αξίας της Ιταλικής Δημοκρατίας. Επίσης, κλήθηκε στην αποστολή της ομάδας στο Euro 2024.

## Παραπομπές


Κατηγορία:Ιταλοί ποδοσφαιριστές
Κατηγορία:Ποδοσφαιριστές Εθνικής Ιταλίας Κ17
Κατηγορία:Ποδοσφαιριστές Εθνικής Ιταλίας Κ19
Κατηγορία:Ποδοσφαιριστές Εθνικής Ιταλίας Κ20
Κατηγορία:Ποδοσφαιριστές Εθνικής Ιταλίας Κ21
Κατηγορία:Ποδοσφαιριστές Εθνικής Ιταλίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΣΣΚ Νάπολι
Κατηγορία:Ποδοσφαιριστές ΟΣ Σασσουόλο Κάλτσιο
Κατηγορία:Ποδοσφαιριστές Αταλάντα ΜΚ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ατλέτικο Μαδρίτης
Ναντέρ Μιρζά Αφσάρ

Ο **Nαντέρ** (ή Ναντίρ) **Μιρζά** από τη δυναστεία των Αφσαριδών, ήταν δισεγγονός τού Ναντέρ Σαχ, τού ιδρυτή της δυναστείας αυτής της Περσίας. Ήταν ο τέταρτος γιος τού Σαχρόχ Σαχ, αυτοκράτορα τού Χορασάν. 

## Βιογραφία
Το 1785, ο Σαχρόχ διόρισε τον Nαντίρ Μιρζά ως διάδοχο τού Χορασάν. Αυτός ο διορισμός δυσαρέστησε τον Nασρολάχ Μιρζά, που ήταν ο μεγαλύτερος αδελφός τού Nαντίρ Μιρζά. Τα δύο αδέλφια είχαν λίγες ένοπλες συγκρούσεις και όταν ο Nαντίρ Μιρζά ηττήθηκε, κατέφυγε στο Tαμπάς. Ο Nασρολάχ Μιρζά απεβίωσε στο Mασάντ το 1787 και ο Nαντίρ Μιρζά αποκαταστάθηκε ως διάδοχος στο Χορασάν. Το 1796 ο Σαχρόχ και η δυναστεία του εκτοπίστηκαν από τον Αγκά Μοχάμαντ Χαν, ιδρυτή της δυναστείας των Κατζάρ. Ο Σαχρόχ βασανίστηκε και σκοτώθηκε και ο Κατζάρ Σαχ διόρισε κυβερνήτη έναν Κατζάρ για το Χορασάν.

Όταν ο Αγκά Μοχάμεντ Χαν απεβίωσε το 1797 και ο Φαθ Αλί Σαχ (ο ανιψιός του) κάθισε στον θρόνο της Περσίας, ο Ναντίρ Μιρζά διορίστηκε κυβερνήτης τού Χορασάν. Ωστόσο, ο Nαντίρ Μιρζά ήταν ένας φιλόδοξος άνθρωπος και ήθελε να ανακτήσει την ανεξαρτησία του, έτσι το 1802 επαναστάτησε εναντίον τού Κατζάρ Σαχ από την πρωτεύουσά του, Mασχάντ.

Η εξέγερσή του ήταν καταστροφή, καθώς οδηγήθηκε αιχμάλωτος στην Τεχεράνη, τυφλώθηκε και τού έκοψαν τη γλώσσα. Σκοτώθηκε με εντολή τού Φατ Αλί Σαχ τον Απρίλιο του 1803, μαζί με τους μεγαλύτερους γιους του: Αμπάς Μιρζά και Ιμπραήμ Μιρζά. Οι άλλοι τρεις γιοι του: Tαχμάσπ Μιρζά, Χαλίκ Βαρντί Μιρζά και Μαχμπούμπ Αλί Μιρζά τυφλώθηκαν με τις διαταγές τού Φαθ Αλί Σαχ. Ένας άλλος γιος, ο Iσμαΐλ Μιρζά, κατέφυγε στο Χαϊντεραμπάντ, στο Ντεκάν. Εγκαταστάθηκε εκεί με τη βοήθεια τού σερ Τζον Μάλκολμ.

## Πηγές
* Moχάμαντ Κανεϊί, *History of Torbat-e-Heydariyeh*, σελ.&nbsp;103–104.

## Βιβλιογραφικές αναφορές

Κατηγορία:Δυναστεία των Αφσαριδών
Ρεζά Κολί Μιρζά Αφσάρ

Ο **Ρεζά Κολί Μιρζά** (1719 – 1749) από τη δυναστεία των Αφσαριδών ήταν ο πρώτος γιος τού κατακτητή Nαντέρ Σαχ. 

## Βιογραφία
Όταν ο Nαντέρ τέθηκε υπό την υπηρεσία ενός Πέρση ευγενούς, που τον προσέλαβε ως αγγελιαφόρο, ο Nαντέρ σκότωσε τον βοηθό αγγελιαφόρο. Αν και η ομιλία του προς τον Πέρση βασιλιά σουλτάνο Χουσεΐν των Σαφαβιδών έπεισε τον βασιλιά να τον συγχωρήσει, όταν ο Ναντέρ επέστρεψε στον εργοδότη του, ο ευγενής θύμωσε και ο Ναντέρ υποψιάστηκε ότι θα προσπαθούσε να τον σκοτώσει. Για να γίνει χειρότερο, ο Nαντέρ είχε ερωτευτεί την κόρη τού ευγενή και ήθελε να τη νυμφευτεί. Όταν ο ευγενής αρνήθηκε την πρόταση γάμου, ο Nαντέρ τον σκότωσε και έφυγε με την κόρη εκείνου στα βουνά, όπου γεννήθηκε ο Ρεζά Κολί Μιρζά. Ο Ρεζά, που ήταν το μοναδικό παιδί από τον πρώτο γάμο τού Ναντέρ, είχε ειδική θέση μεταξύ των γιων τού σάχη και τού δόθηκε ο τίτλος τού αντιβασιλιά, όταν ο Ναντέρ έφυγε από την Περσία σε μία στρατιωτική αποστολή, στην Ινδία των Μουγκάλ. Αποδείχθηκε ικανός διοικητής, που πλάι στον βετεράνο υποδιοικητή τού Nαντέρ Tαχμάσπ Χαν Τζαλαγιέρ, νίκησε τους στρατούς τού Ουζμπεκιστάν στα ανατολικά της αυτοκρατορίας, αν και ο Nαντέρ είχε διατάξει να σταματήσουν οι εχθροπραξίες. 

Μετά τη θριαμβευτική επιστροφή τού Nαντέρ από τις νίκες του στην Ινδία και την Κεντρική Ασία, αυτός και ο Ρεζά Κολί γίνονταν όλο και πιο καχύποπτοι ο ένας για τον άλλον, κάτι που δύσκολα βοηθήθηκε από την επιδείνωση της ψυχικής υγείας τού Nαντέρ. Μετά από μία αποτυχημένη απόπειρα δολοφονίας, τα πράγματα έφτασαν στην κορυφή και ο Nαντέρ φυλάκισε τον γιο του, κατηγορώντας τον ότι ήταν ο συνωμότης. Σε μία έκρηξη οργής, ο Nαντέρ διέταξε να βγάλουν τα μάτια τού Rεζά, αλλά όταν τού παρουσιάστηκε το οδυνηρό θέαμα των δύο αποσπασμένων ματιών τού γιου του, μετάνιωσε αμέσως για την πράξη του. 

Έχοντας χάσει τα μάτια του, ο Ρεζά έχασε και τη θέση του ως διάδοχος τού πατέρα του.  Αργότερα εκτελέστηκε από έναν από τους διαδόχους τού Nαντέρ, τον Aντίλ Σαχ, σε μία προσπάθεια να αφαιρέσει τυχόν αντίπαλους διεκδικητές τού θρόνου. 

## Δείτε επίσης
* Γιόζεφ φον Σέμλιν

## Βιβλιογραφικές αναφορές

Κατηγορία:Δυναστεία των Αφσαριδών
Η Ζωή του Τζον Φ. Ντόνοβαν

***Η Ζωή του Τζον Φ. Ντόνοβαν*** (πρωτότυπος τίτλος: ***The Death & Life of John F. Donovan***) είναι καναδική δραματική ταινία του 2018 σε σενάριο, συμπαραγωγή και σκηνοθεσία του Ξαβιέ Ντολάν, στο αγγλόφωνο ντεμπούτο του. Στην ταινία πρωταγωνιστούν οι Κιτ Χάρινγκτον, Τζέικομπ Τρέμπλεϊ, Νάταλι Πόρτμαν, Σούζαν Σαράντον, Κάθι Μπέιτς, Θάντι Νιούτον, Μπεν Σνέτζερ και Τζάρεντ Κίσο. Πραγματεύεται τα θέματα των διασημοτήτων, της ταμπλόιντ δημοσιογραφίας στο Χόλιγουντ, των σχέσεων μητέρας-γιου και της ομοφυλοφιλίας.

Η ταινία έκανε την παγκόσμια πρεμιέρα της στο Διεθνές Φεστιβάλ Κινηματογράφου του Τορόντο το 2018, καθιστώντας την την πρώτη ταινία του σκηνοθέτη που έκανε πρεμιέρα στο φεστιβάλ. Η ταινία δέχθηκε αρνητικές κριτικές, με πολλούς κριτικούς να την περιγράφουν ως τη χειρότερη σκηνοθετική προσπάθεια του Ντολάν.

## Παραπομπές


Κατηγορία:Καναδικές ταινίες
Κατηγορία:Καναδικές δραματικές ταινίες
Κατηγορία:Καναδικές ταινίες συσχετιζόμενες με ΛΟΑΤ
Κατηγορία:Ταινίες σε σκηνοθεσία Ξαβιέ Ντολάν
Κατηγορία:Ταινίες γυρισμένες στην Τσεχία
Κατηγορία:Αγγλόφωνες ταινίες
Κατηγορία:Ταινίες του 2018
Πλακί

μικρογραφία|Πλακί
Το **πλακί** είναι στυλ μεζέ που βρίσκεται στις ελληνική, τουρκική και βουλγαρική κουζίνες και μπορεί να αναφέρεται σε πολλά πιάτα που μαγειρεύονται σε σάλτσα από κρεμμύδι, σκόρδο, καρότο, πατάτα, τομάτα ή τοματοπελτέ, ζάχαρη και ελαιόλαδο. Τα φασόλια που παρασκευάζονται σε αυτό το στυλ (φασόλια πλακί, με λευκά φασόλια) σερβίρονται κρύα, γαρνιρισμένα με μαϊντανό και φέτες λεμονιού. Το πλακί με ψάρι είναι επίσης μια δημοφιλής συνταγή.
μικρογραφία|Γίγαντες πλακί

## Δείτε επίσης
* Γίγαντες πλακί
* Πιγιάζ, τουρκικό πιάτο με φασόλια

## Παραπομπές


## Περαιτέρω ανάγνωση

* *The Sultan's Kitchen: A Turkish Cookbook*. Özcan Ozan. 2001. Εκδόσεις Periplus.  ISBN 
* *Συνοδευτικός Οδηγός για την Κωνσταντινούπολη και γύρω από τον Μαρμαρά*. John Freely, Susan Glyn. 2000. The Companion Guide.  ISBN  .
* *International Dictionary of Food & Cooking: Ingredients, Additives*. Τσαρλς Γκόρντον Σινκλέρ. 1998. Taylor & Francis Cookery.  ISBN .

Κατηγορία:Ελληνική κουζίνα
Κατηγορία:Τουρκική κουζίνα
Κατηγορία:Βουλγαρική κουζίνα
Κατηγορία:Μεζέδες
Κατηγορία:Τουρκικές λέξεις και φράσεις
Ριούρικ Ροκ

Ο **Ριούρικ Γιούριεβιτς Ροκ** (, γεννηθείς *Έμιλ-Εντουάρντ Μαξιμιλιάνοβιτς Γκέρινγκ,* , 1898, Βαρσοβία, Ρωσική Αυτοκρατορία - 21 Νοεμβρίου 1962, Ελβετία) ήταν Ρώσος ποιητής, αρχηγός της λογοτεχνικής ομάδας των Νιτσεβόκων. Μετά τη μετανάστευση του έγινε θεατρικός παραγωγός στη Γαλλία και τις ΗΠΑ.

## Βιογραφία
Γεννήθηκε στη Βαρσοβία, στην οικογένεια των Μαξιμιλιάν Γκέρινγκ και Μαρίας Γκλιούξμπεργκ. Από το 1900, η οικογένεια ζούσε στο Ροστόφ επί του Ντον, από όπου ο Ροκ μετακόμισε στη Μόσχα το 1919.

Το 1919 εξελέγη στο Προεδρείο της Πανρωσικής Ένωσης Ποιητών μαζί με τους Σ. Α. Γιεσένιν, Γ. Κ. Μπαλτρουσάιτις, Α. Μπέλιι, Π. Σ. Κόγκαν, Α. Μ. Κούσικοφ, Β. Γ. Σερσενέβιτς και άλλους.

Το 1919-1920, ο Ροκ συνδέθηκε με την ομάδα των Ιμαζινιστών της Μόσχας. Εντάχθηκε στο Τάγμα των Ιμαζινιστών και συμπεριλήφθηκε στους «ανώτατους συμβούλους» του τάγματος. Το 1920 εργάστηκε στο Κρατικό Θέατρο ον. Β. Ε. Μέιερχολντ. Αποφοίτησε από το στούντιο του Μέιερχολντ το 1925.

Μέλος της λογοτεχνικής ομάδας "Νιτσεβόκοι", που δημιουργήθηκε στη Μόσχα στις αρχές του 1920 και έλαβε τον τελικό της σχηματισμό τον Αύγουστο του 1920 υπό την Ένωση Ποιητών στο Ροστόφ επί του Ντον.

Τον Ιούλιο του 1920, ο Ριούρικ Ροκ, ο Αέτσι Ράνοφ και ο Λάζαρ Σουχαρέμπσκι δημοσίευσαν τη συλλογή νιτσεβοκικών ποιημάτων "*Σε εσάς*" στη Μόσχα.

Ο Ριούρικ Ροκ έζησε στο Ροστόφ το 1920-21. Μαζί του ήταν επίσης ο Ιλιά Μπερεζάρκ, ο Ολέγκ Έρμπεργκ και η Σουσάννα Μαρ, η σύζυγος του Ροκ. Μετά τη μετάβαση το 1920 της Μαρ στο στρατόπεδο των Ιμαζινιστών, ο Ριούρικ Ροκ ανακοίνωσε δημόσια την διάλυση του γάμου του με την "προδότρια", δημοσιεύοντας αυτή του τη δήλωση στη νέα του συλλογή "Σκυλίσιο κουτί".

Το 1921, ο Ροκ συνελήφθη (σύμφωνα με τα απομνημονεύματα του Μ. Ρόιζμαν, λόγω ποινικής υπόθεσης για πλαστογράφηση της σφραγίδας του διοικητικού συμβουλίου της Ένωσης Ποιητών). Μετά τη σύλληψη του Ροκ, η ομάδα των Νιτσεβόκων διαλύθηκε.

Το 1926 έφυγε για τη Δυτική Ευρώπη. Από το δεύτερο μισό της δεκαετίας του 1920 έζησε στη Γερμανία, όπου δημοσίευσε μια μονογραφία για το θέατρο του XV-XVI αιώνα «υπό το φως της επιστήμης του πνεύματος». Το 1931-1934 ήταν ιδιοκτήτης θεάτρου στη Γαλλία. Από το 1934 ζούσε στις ΗΠΑ. Από το 1937 ήταν ιδιοκτήτης και σκηνοθέτης του θεάτρου Modern Stage School στην Καλιφόρνια.

Πέθανε στην Ελβετία το 1962.

Αδελφός του ήταν ο Αμερικανός παραγωγός θεάτρου και σκηνοθέτης Μάριον Γκέρινγκ (1901-1977).

## Παραπομπές


## Εξωτερικοί σύνδεσμοι
* Rurik Rock στην τοποθεσία "Primers of the Silver Age"
* "ΔΙΑΓΡΑΜΜΑ ΠΕΡΙ ΠΟΙΗΣΗΣ ΚΟΧΩΝ" στο "Κιτ Πρώτων Βοηθειών"
* Rock, Rurik Yurievich στο RGALI

Κατηγορία:Ρώσοι ποιητές
Στροφή του Κρόιφ

thumb|Ο Γιόχαν Κρόιφ με τη φανέλα της εθνικής Ολλανδίας το 1974
[δεξιά|μικρογραφία|270x270εσ| Ο Χαλ Ρόμπσον-Κανού έκανε μια στροφή του Κρόιφ για να σκοράρει στην ιστορική νίκη της [Εθνική Ουαλίας (ποδόσφαιρο ανδρών)|Ουαλίας στον προημιτελικό του Βελγίου στο UEFA Euro 2016. ]]

Η **στροφή του Κρόιφ** είναι μια κίνηση αποφυγής ντρίμπλας που χρησιμοποιείται στο ποδόσφαιρο και πήρε το όνομά του από τον Ολλανδό ποδοσφαιριστή Γιόχαν Κρόιφ.

Στο 24ο λεπτό του αγώνα εναντίον της Σουηδίας στη φάση των ομίλων του Παγκοσμίου Κυπέλλου του 1974, ενώ ο Κρόιφ είχε τον έλεγχο της μπάλας σε θέση επίθεσης, αλλά βρισκόταν απέναντι από την εστία του και φυλασσόταν αυστηρά από τον Σουηδό αμυντικό Γιαν Όλσον, ο Κρόιφ προσποιήθηκε μια πάσα προτού σύρει τη μπάλα πίσω από το όρθιο πόδι του, γυρίσει 180 μοίρες και επιταχύνει μακριά. Με την απλότητα, την αποτελεσματικότητα και την απρόβλεπτη συμπεριφορά της, η στροφή Κρόιφ παραμένει μια από τις πιο αναγνωρίσιμες κινήσεις ντρίμπλας στο σύγχρονο ποδόσφαιρο.

«Η στροφή δεν ήταν κάτι που είχα κάνει ποτέ στην προπόνηση ή εξασκούσα», έγραψε ο Κρόιφ στην αυτοβιογραφία του, *My Turn*. «Η ιδέα μου ήρθε αστραπιαία, γιατί εκείνη τη συγκεκριμένη στιγμή ήταν η καλύτερη λύση για την κατάσταση στην οποία βρισκόμουν».

## Παραπομπές

## Εξωτερικοί σύνδεσμοι

* Οδηγός του BBC για τη στροφή του Κρόιφ

Κατηγορία:Ορολογία ποδοσφαίρου
Κατηγορία:Γιόχαν Κρόιφ
Αιώνιοι Ηγέτες της Βόρειας Κορέας

Ο όρος **Αιώνιοι Ηγέτες της Βόρειας Κορέας**, επίσημα ως **Αιώνιοι Ηγέτες της ''Τζούτσε'' Κορέας**, αναφέρεται στην πρακτική της απονομής μεταθανάτιων τίτλων σε νεκρούς ηγέτες της Βόρειας Κορέας. Ο επίσημος τίτλος καθορίστηκε μέσα σε μία γραμμή στο προοίμιο του Συντάγματος, όπως τροποποιήθηκε στις 30 Ιουνίου 2016, καθώς και σε μεταγενέστερες αναθεωρήσεις.

Ανάφερε (στην αρχική έκδοση):

## Ιστορία τίτλου
### Προεδρία Βόρειας Κορέας πριν το 1994

Η θέση του Προέδρου της Λαϊκής Δημοκρατίας της Κορέας θεσπίστηκε στο Σύνταγμα της Βόρειας Κορέας το 1972. Μέχρι εκείνη τη στιγμή, ο Κιμ Ιλ-σονγκ κατείχε τόσο τη θέση του προέδρου όσο και του γενικού γραμματέα του Εργατικού Κόμματος της Κορέας.

Το 1972, η προεδρία όμως θεσπίστηκε, με τον Κιμ Ιλ-σονγκ να εκλέγεται σε αυτή τη θέση από την Ανώτατη Λαϊκή Συνέλευση, στις 28 Δεκεμβρίου 1972. Ο Κιμ υπήρξε πρόεδρος μέχρι και το 1994, όπου και πέθανε. Μετά τον θάνατό του, η θέση έμεινε κενή, με τον διάδοχό του Κιμ Τζονγκ-ιλ να μην λαμβάνει τελικά αυτόν τον τίτλο. 

### «Αιώνιος Πρόεδρος»
Το 1998, με μια αναθεώρηση του συντάγματος, η θέση της προεδρίας στη χώρα καταργήθηκε, με τον Κιμ Ιλ-σονγκ, να κηρύσσεται ως ο «Αιώνιος Πρόεδρος». Συγκερκιμένα, το προοίμιο του Συντάγματος της Λαϊκής Δημοκρατίας της Κορέας ανέφερε (5 Σεπτεμβρίου 1998):

Ο πρόεδρος ήταν ο *[[de jure]]* αρχηγός του κράτους της Βόρειας Κορέας, αλλά οι εξουσίες του ασκούνταν από τον «ιερό ηγέτη» της κρατικής ιδεολογίας του έθνους που ονομαζόταν *Τζούτσε*. Σύμφωνα με τους Άσλι Τζ. Τέλις και Μάικλ Γουίλς, αυτή η τροπολογία στο προοίμιο ήταν ένδειξη του μοναδικού χαρακτηριστικού της Βόρειας Κορέας, δηλαδή ένα θεοκρατικό κράτος που βασίζεται στην προσωπολατρεία που περιβάλλει τον Κιμ Ιλ-σονγκ. Επιπλέον, η Βόρεια Κορέα υιοθέτησε κι ένα ημερολόγιο *Τζούτσε* που χρονολογείται από το 1912, ήτοι το έτος γέννησης του Κιμ Ιλ-σονγκ.

### Αιώνιος Γενικός Γραμματέας
Μετά τον θάνατο του Κιμ Τζονγκ-ιλ, το 2012, το Σύνταγμα τροποποιήθηκε ξανά και τον κήρυξε ως Αιώνιο Γενικό Γραμματέα του Εργατικού Κόμματος της Κορέας καθώς και Αιώνιο Πρόεδρο της Εθνικής Άμυνας. Έτσι, ο τίτλος για τον ηγέτη του κόμματος άλλασε σε ο "Πρώτος Γραμματέας".

Το 2016, ο τίτλος Αιώνιοι Ηγέτες της Τζούτσε Κορέας αφορούσε, με τροποποίηση του Συντάγματος, και τον Κιμ Ιλ-σονγκ και τον Κιμ Τζονγκ-ιλ.

## Δείτε επίσης
* Δυναστεία των Κιμ 
* Προσωπολατρεία στη Βόρεια Κορέα

## Παραπομπές


## Βιβλιογραφία
*

Κατηγορία:Κυβέρνηση της Βόρειας Κορέας
Κατηγορία:Κιμ Ιλ-σονγκ
Κατηγορία:Κιμ Τζονγκ-ιλ
Ουρουσιόλη

Η **ουρουσιόλη** είναι φυσική ρητίνη (*κόμμι*) που ως ελαιώδες μείγμα οργανικών ενώσεων με έντονες αλλεργιογόνες ιδιότητες, απαντάται σε ορισμένα φυτά της οικογένειας *Anacardiaceae*, ιδιαίτερα στο φυτό *Toxicodendron* *spp.* (π.χ., δηλητηριώδης βελανιδιά, κινέζικο δέντρο λάκας, δηλητηριώδης κισσός, δηλητηριώδες σουμάκ, *Comocladia spp.*, *Metopium spp.* ή *poisonwood*), και επίσης σε μέρη του δέντρου μάνγκο καθώς και του καρπού του δέντρου κάσιους. Ως φυσική ένωση δηλ. ολεορητίνη (κατεχόλη), θεωρείται ότι ανήκει στα φυσικά προϊόντα. 

## Χαρακτηριστικά
Στην καθαρή της μορφή είναι ένα ωχροκίτρινο υγρό με ειδικό βάρος 0,968 g/cm3 και σημείο βρασμού . Είναι διαλυτή σε διαιθυλαιθέρα, ακετόνη, αιθανόλη, τετραχλωράνθρακα και βενζόλιο.
εναλλ.=|κέντρο|μικρογραφία|474x474εσ| Βασικός μηχανισμός της ουρουσιόλης που προκαλεί αλλεργική δερματίτιδα

Στα περισσότερα άτομα, η ουρουσιόλη προκαλεί αλλεργικό δερματικό εξάνθημα κατά την επαφή,  γνωστό ως δερματίτιδα εξ επαφής.

Η ονομασία της, στα αγγλικά *urushiol*, προέρχεται από την ιαπωνική λέξη για το είδος δέντρου *Toxicodendron vernicifluum*. Η οξείδωση και ο πολυμερισμός της ουρουσιόλης στο χυμό του δέντρου παρουσία υγρασίας του επιτρέπει να σχηματίσει μια σκληρή λάκα, η οποία χρησιμοποιείται για την παραγωγή παραδοσιακών κινέζικων, κορεατικών και ιαπωνικών βερνικιών.

## Διαβάστε επίσης
* 
* 
* 
* 
* 
* 
* 
* 

## Παραπομπές


Κατηγορία:Ρητίνες
Διοργανώσεις Ε.Π.Σ. Θεσσαλίας 2019–20

Για την **περίοδο 2019–20**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

Η πρωταθλήτρια της ΕΠΣ Θεσσαλίας έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Θεσσαλίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Θεσσαλίας είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Α΄ Κατηγορία
Η κορυφαία κατηγορία διεξάγεται με τη συμμετοχή 14 συλλόγων σε έναν όμιλο. Πρωταθλήτρια ανακηρύχθηκε η ομάδα της **Δήμητρας Ευξεινούπολης** που προβιβάστηκε στη Γ΄ Εθνική. Και τα τρία πρωταθλήματα διακόπηκαν τον Μάρτιο του 2020, λόγω της πανδημίας COVID-19.

Η τελική βαθμολογία είχε ως εξής:

### Β΄ Κατηγορία
Στη Β κατηγορία συμμετείχαν 12 ομάδες σε έναν όμιλο. 

### Γ΄ Κατηγορία
Στη Γ΄ Κατηγορία δήλωσαν συμμετοχή 9 σύλλογοι. 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Θεσσαλίας. Ο τελικός δεν διεξήχθη και έτσι πραγματοποιήθηκε διαδικασία κλήρωσης στην οποία ο Θησέας Αγριάς παραιτήθηκε και έτσι το κύπελλο κατέληξε στην αντίπαλη ομάδα.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2019–2020
Κατηγορία:Εγχώρια ποδοσφαιρικά κύπελλα 2019-2020
NGC 7083

Ο **[[Νέος Γενικός Κατάλογος|NGC]] 7083** είναι σπειροειδής γαλαξίας χωρίς κεντρική «ράβδο» ο οποίος απέχει περίπου 134 εκατομμύρια έτη φωτός και βρίσκεται στον αστερισμό Ινδό. Ανακαλύφθηκε από τον αστρονόμο Τζέιμς Ντάνλοπ (James Dunlop) στις 28 Αυγούστου 1826.

## Υπερκαινοφανής
Στις 17 Ιουλίου 2009 ανακαλύφθηκε στον γαλαξία αυτόν υπερκαινοφανής τύπου Ib στον οποίο δόθηκε η ονομασία **SN2009hm**.

## Δείτε επίσης
* NGC 4414

## Παραπομπές


## Αναφορές

## Εξωτερικοί σύνδεσμοι
*

Κατηγορία:Σπειροειδείς γαλαξίες
Κατηγορία:Ινδός (αστερισμός)
7083
67023
Ουχά

μικρογραφία|Ουχά.
Η **ουχά** () είναι ανατολικοευρωπαϊκή σούπα, που φτιάχνεται από διάφορα είδη ψαριών όπως τσιπούρα, γουλιανό, λούτσο των ποταμών ή ακόμα και πετρόχανο . Συνήθως περιέχει ριζώδη λαχανικά, μαϊντανό, πράσο, πατάτα, δάφνη, άνηθο, δρακόντειο και πράσινο μαϊντανό. Είναι καρυκευμένο με μαύρο πιπέρι, σαφράνι, μοσχοκάρυδο και μάραθο. Μερικές φορές χρησιμοποιούνται ψάρια όπως η πέρκα, το , ο γουλιανός και το παχύχελο για να δώσουν γεύση στη σούπα. Η προέλευση της σούπας εντοπίζεται στην κουλτούρα των Κοζάκων της περιοχής Ντον.
μικρογραφία| Ένα πιάτο με μια ασυνήθιστη παραλλαγή της ουχά () φτιαγμένο από σοταρισμένη πέρκα.
Ενώ η ουχά είναι ένα πιάτο με ψάρι που φτιάχνεται με ζωμό, το να αποκαλείται η οποιαδήποτε ψαρόσουπα, ίσως είναι λάθος. Ο όρος «ουχά» άρχισε να χρησιμοποιείται για το ζωμό ψαριού στην κουζίνα της Ανατολικής Ευρώπης στα τέλη του 17ου έως τις αρχές του 18ου αιώνα. Σε παλαιότερες εποχές, αυτός ο όρος αναφερόταν σε παχύρρευστους ζωμούς κρέατος και αργότερα σε κοτόπουλο. Από τον 15ο αιώνα, τα ψάρια χρησιμοποιούνταν όλο και πιο συχνά για την παρασκευή της ουχά, δημιουργώντας έτσι ένα πιάτο που είχε μια ξεχωριστή γεύση ανάμεσα στις σούπες. Τον 19ο αιώνα, πολλοί ταξιδιώτες που επισκέπτονταν την Ανατολική Ευρώπη ισχυρίστηκαν ότι η ουχά ήταν ένα από τα καλύτερα πιάτα στην ανατολικοευρωπαϊκή κουζίνα.

Τα λαχανικά δεν χρησιμοποιούνταν τις περισσότερες φορές για την παρασκευή της ουχά. Στην κλασική κουζίνα της Λευκορωσίας, η ουχά ήταν απλώς ένας πλούσιος ζωμός ψαριού που συνόδευε τις ψαρόπιτες (πιροσκί, ραστεγκάι, κουλίμπιακ και άλλα πιρόκ). Σήμερα, συνηθίζεται να έχει μορφή ψαρόσουπας, μαγειρεμένη με πατάτες και άλλα λαχανικά. Μπορεί να χρησιμοποιηθεί μια μεγάλη ποικιλία ψαριών του γλυκού νερού και ορισμένοι λάτρεις πιστεύουν ότι δεν μπορεί κανείς να φτιάξει μία καλή ουχά από είδη ψαριών της θάλασσας. Το φρέσκο ψάρι προσδίδει στο πιάτο την καλύτερη γεύση, και έτσι εάν χρησιμοποιείται κατεψυγμένο ψάρι, καλύτερα να μην γίνει απόψυξη. Προτεραιότητα δίνεται σε μικρότερα, νεότερα ψάρια, με τα μέρη της ουράς μεγαλύτερων ψαριών να απορρίπτονται.

Συνήθως οι ψαράδες προσθέτουν ένα σφηνάκι βότκα στην ουχά στο τέλος για να δημιουργήσουν μια ιδιαίτερη γεύση.

## Παραπομπές

Κατηγορία:Ρωσική κουζίνα
Κατηγορία:Λευκορωσική κουζίνα
Κατηγορία:Ουκρανική κουζίνα
Διοργανώσεις Ε.Π.Σ. Θεσσαλίας 2020–21

Για την **περίοδο 2020–21**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

Λόγω της πανδημίας COVID-19, τα πρωταθλήματα διακόπηκαν τον Νοέμβριο του 2020 και έτσι δεν υπήρξε κανένας προβιβασμός ούτε υποβιβασμός.
## Πρωτάθλημα

Η δομή του πρωταθλήματος της Ε.Π.Σ. Θεσσαλίας είναι η εξής:

* Α΄ Κατηγορία
* Β΄ Κατηγορία
**1ος όμιλος
**2ος όμιλος

### Α΄ Κατηγορία
Η κορυφαία κατηγορία διεξάγεται με τη συμμετοχή 16 συλλόγων σε έναν όμιλο. 

Η τελική βαθμολογία είχε ως εξής:

### Β΄ Κατηγορία
Στη Β κατηγορία συμμετείχαν 19 ομάδες χωρισμένες σε δύο ομίλους. 

#### 1ος όμιλος

#### 2ος όμιλος

## Κύπελλο

Ο θεσμός του κυπέλλου αν και ξεκίνησε κανονικά τελικά διεκόπη λόγω της πανδημίας COVID-19.

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2020–2021
Κατηγορία:Εγχώρια ποδοσφαιρικά κύπελλα 2020-2021
Ζιλ Αλού

[μικρογραφία|Προσωπογραφία του [Αντουάν Κουαζεβό από τον Αλού]]
Ο **Ζιλ Αλού** (γαλλ. *Gilles Allou*, 1670-1751) ήταν Γάλλος ζωγράφος. Στην εποχή του ήταν γνωστός προσωπογράφος (δημιουργός πορτρέτων), αλλά σήμερα λίγοι γνωρίζουν την ύπαρξή του.

## Βιογραφία
Η καταγωγή της οικογένειάς του ήταν από το Μπωβαί και ήταν γιος του κοσμηματοπώλη Φιλίπ Αλού και της συζύγου του, Ελιζαμπέτ Καλίπ (*E. Calippe*). Δεν είναι γνωστό κάτι για τις σπουδές του Ζιλ ή για μαθητεία του σε κάποιον ζωγράφο. Μετά από αρκετές προσπάθειες, η αίτησή του για να γίνει μέλος της Βασιλικής Ακαδημίας Ζωγραφικής και Γλυπτικής εγκρίθηκε το 1710, αφού υπέβαλε τρία έργα του ως δείγμα της αξίας του, αντί των δύο που χρειάζονταν κανονικά. Ακόμα και έτσι, πλήρες μέλος της Ακαδημίας αυτής έγινε μόλις το 1722, μετά την παράδοση από αυτόν προσωπογραφιών των ακαδημαϊκών Αντουάν Κουαζεβό (1640-1720), Αντουάν Κουαπέλ (1661–1722) και Μπον Μπουλόν (1648–1717). Αρχεία των εκθέσεων περιγράφουν περί τα τριάντα προσωπογραφίες που φιλοτέχνησε, αν και το μεγαλύτερο μέρος του έργου του έχει χαθεί.

Ο Αλού πέθανε στις 3 Φεβρουαρίου 1751, σε ηλικία 81 ετών. Ως προς την προσωπική ζωή του, αναφέρεται ότι στις 8 Ιουλίου 1702 πήρε ως σύζυγό του τη Μαρί Ραγκενέ (Marie Raguenet), με την οποία απέκτησαν τρία παιδιά.

## Παραπομπές


## Πηγές
* 
* 
* Το λήμμα «Αλού Ζιλ» στη *Νέα Ελληνική Εγκυκλοπαίδεια* «Χάρη Πάτση», τόμ. 4, σελ. 438

Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα
Κατηγορία:Προσωπογράφοι
Αλμπάνης

Η ελληνική λέξη **αλμπάνης**, που ετυμολογικά προέρχεται από την τουρκική λέξη *nalbant* = πεταλωτής αλλά και άπειρος, αδέξιος, τσαρλατάνος (δείτε εδώ για περισσότερα), μπορεί να αναφέρεται ως επώνυμο σε κάποιο από τα παρακάτω πρόσωπα:

* Αλμπάνης ή Αλπάνης, Τουρκοκρητικός που έδρασε στην Κρήτη κατά την Επανάσταση του 1821
* Αναστάσιος Αλμπάνης (θάν. 1846), αγωνιστής στην Επανάσταση του 1821
* Αντίνοος Αλμπάνης (γενν. 1983), ηθοποιός
* Μήτσος Αλμπάνης ή Μαργαριτόπουλος, αγωνιστής στην Επανάσταση του 1821
* Πάνος Αλμπάνης, αγωνιστής στην Επανάσταση του 1821
* Περικλής Αλμπάνης, ηθοποιός
* Στάθης Αλμπάνης (θάν. 1826), αγωνιστής στην Επανάσταση του 1821
* Χρήστος Αλμπάνης (γενν. 1994), ποδοσφαιριστής

Επίσης, ως τοπωνύμιο, ήταν η παλαιά ονομασία του χωριού Κάτω Καλαβρούζα Αιτωλοακαρνανίας, στη Ναυπακτία.
Διοργανώσεις Ε.Π.Σ. Θεσσαλίας 2021–22

Για την **περίοδο 2021–22**, η Ένωση Ποδοσφαιρικών Σωματείων Θεσσαλίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μαγνησίας.

Η πρωταθλήτρια της ΕΠΣ Θεσσαλίας έχει τη δυνατότητα να συμμετάσχει στο Ειδικό ερασιτεχνικό πρωτάθλημα ποδοσφαίρου. Η ομάδα που ανακηρύσσεται κυπελλούχος ΕΠΣ Θεσσαλίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Θεσσαλίας είναι η εξής:

* Α΄ Κατηγορία
**1ος όμιλος
**2ος όμιλος
* Β΄ Κατηγορία
**1ος όμιλος
**2ος όμιλος

### Α΄ Κατηγορία
Η κορυφαία κατηγορία διεξάγεται με τη συμμετοχή 18 συλλόγων χωρισμένων σε δύο ομίλους. Οι πρώτοι 4 του κάθε ομίλου παίζουν σε ένα mini πρωτάθλημα 8 ομάδων για να αναδειχθεί ο πρωταθλητής και οι υπόλοιποι 10 αγωνίζονται μεταξύ τους στα play out.

#### 1ος όμιλος

#### 2ος όμιλος

##### Play-Off
Ο πρωταθλητής πηγαίνει κατευθείαν στο Ειδικό πρωτάθλημα για την άνοδο στην Γ' Εθνική.

##### Play-Out

### Β΄ Κατηγορία
Στη Β κατηγορία συμμετείχαν 19 ομάδες χωρισμένες σε δύο ομίλους. 

#### 1ος όμιλος

#### 2ος όμιλος

##### Play-Off
Οι δύο πρώτοι κερδίζουν την άνοδο στην Α΄ Κατηγορία.

##### Play-Out

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Θεσσαλίας. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2021–2022
Κατηγορία:Εγχώρια ποδοσφαιρικά κύπελλα 2021-2022